als_Latn dik_Latn sag_Latn
VETULLAT
Pjesa e vetullës është rimodeluar duke përdorur pluhur në tonalitet kaf, specifik për vetullat. Nuk përdoret lapsi, në mënyrë që të mos krijojë pamje jonatyrale. Pluhuri në ngjyrë kafe është përdorur në harmoni me ngjyrën natyrale të flokëve.
SYTË
Për qepallën e sipërme të syve është përdorur një pluhur hijezues në ngjyrat e tokës. "Kini kujdes të mos e nxirrni hijezuesin jashtë kockës së syrit". Në rrëzë të qerpikëve është përdorur penel, i cili dendëson qerpikët. Është përdorur shumë rimel.
BUZËT
Për buzët është përdorur një buzëkuq mat në ngjyrë tulle dhe në mesin e buzës, për të krijuar më shumë volum, është përdorur pak shkëlqyes.
FLOKËT
Flokët e modeles janë të hollë, prandaj është përdorur masha e madhe e flokëve, për të krijuar volumin që një rrënjën e tyre. Seksione flokësh u punuan me mashë, për të krijuar efektin e ondeve natyrale. Pastaj ato janë mbështjellë në formën e bigudisë dhe janë kapur me kapëse. Sprucohen me llak të lehtë, në mënyrë që të mos humbasë natyraliteti i ondeve. Pjesa e përparme të ballukes është kapur me mashë dhe sërish me karficë. Por është e rëndësishme që të krihen me furçë, në mënyrë që të krijohet volum në pjesën e ballukes.
MAKE UP-I
Është përdorur një lloj make up-i mbrëmjeje, ku theksi vihet te pjesa e buzëve, sepse modelja ka formën e syrit të përshtatshme për këtë lloj make up-i, me anë të të cilit nxjerr në pah ngjyrën e syve. “Kam zgjedhur make up-in në tonalitet të bezhës së ëmbël, që përshtatet me ngjyrën natyrale të lëkurës. Në fillim kam punuar për të krijuar dritëhijet e fytyrës e për t’i dhënë dritë portretit. Dritëhija e mollëzave krijohet në këndin nga cepi i veshit deri në cepin e buzës”, thotë Suela Çangu nga salloni “Hair Class Suela”.
fin_Latn als_Latn als_Latn als_Latn als_Latn als_Latn isl_Latn als_Latn eng_Latn als_Latn